|  |  |  |  |
| --- | --- | --- | --- |
| 🞆 конфиденциално | 🞊 служебно ползване | 🞆 общодостъпно |  |

**ДОКУМЕНТАЦИЯ**

**ЗА УЧАСТИЕ**

**в Процедура за отдаване под наем**

**м. ноември, 2019 г.**

**ОБЯВА**

**„Информационно обслужване“ АД - клон Смолян**

**ОБЯВЯВА:**

**Процедура за отдаване под наем**

на недвижими имоти, собственост на „Информационно обслужване“ АД, находящи се в гр. Смолян:

* 1. **Апартамент № 2** в жилищен блок „Острица-2“, вх. Б, ет. 1, находящ се в град Смолян, ул. „Петър Берон“ № 4, със застроена площ 57,12 кв. м. /петдесет и седем цяло и дванадесет стотни квадратни метра/, ведно с прилежащото му таванско помещение с полезна площ 7,22 кв. м. /седем цяло и двадесет и две стотни квадратни метра/, с идентификатор 67653.9160051.02.003, попадащ в сграда 67653.9160051.02, построена в поземлен имот с идентификатор 67653.9160051.000 по кадастралната карта на гр. Смолян, **с предназначение – за жилище;**
	2. **Апартамент № 3** в жилищен блок „Острица-2“, вх. В, ет. 1, находящ се в град Смолян, ул. „Петър Берон“ № 4, със застроена площ 53,7 кв. м. /петдесет и три цяло и седем десети квадратни метра/, ведно с прилежащите му избено помещение с полезна площ 5,46 кв. м. /пет цяло и четиридесет и шест стотни квадратни метра/ и таванско помещение с полезна площ 7,9 кв. м./седем цяло и девет десети квадратни метра/, с идентификатор 67653.9160051.02.007, попадащ в сграда 67653.9160051.02, построена в поземлен имот 67653.9160051.000 по кадастралната карта на гр. Смолян, **с предназначение – за жилище;**
	3. **Помещение** със самостоятелно обособен вход**,** с площ от 150,00 кв. м. (сто и петдесет квадратни метра), находящо се на адрес: гр. Смолян, бул. „България“ № 9, етаж 1, с идентификатор 67653.934.375.3.1, попадащ в сграда 67653.934.375.3, построена в поземлен имот с идентификатор № 67653.934,375 по Кадастралната карта на гр. Смолян, **с предназначение – за продажба на промишлени стоки**;
	4. **Обект** със самостоятелно обособен вход, състоящ се от помещения с обща площ от 92,44 кв. м. (деветдесет и две цяло и четиридесет и четири стотни квадратни метра), находящо се на адрес: гр. Смолян, бул. „България“ № 9, етаж 1, с идентификатор 67653.934.375.3.1, попадащ в сграда 67653.934.375.3, построена в поземлен имот с идентификатор № 67653.934,375 по Кадастралната карта на гр. Смолян**, с предназначение – за складове и обслужващи площи**;
	5. **Помещение – стая 401**, с площ от 39,13 кв. м. (тридесет и девет цяло и тринадесет стотни квадратни метра), находящо се на адрес: гр. Смолян, бул. „България“ № 9, етаж 4, с идентификатор 67653.934.375.3.4, попадащ в сграда 67653.934.375.3, построена в поземлен имот с идентификатор № 67653.934.375 по Кадастралната карта на гр. Смолян**, с предназначение – за офис на фирми.**

За срок от **3 /три/ години.**

**Начална месечна наемна цена:**

* 1. **За апартамент № 2 с обща площ от 64,34 кв**. **м., с предназначение за жилище** – 64,34 лв. без ДДС, на база 1,00 лв. на кв. м. без ДДС;
	2. **За апартамент № 3 с обща площ от 67,06 кв**. **м., с предназначение за жилище** – 67,06 лв. без ДДС, на база 1,00 лв. на кв. м. без ДДС;
	3. **За помещение със самостоятелно обособен вход, с площ от 150,00 кв. м., с предназначение – за продажба на промишлени стоки** – 825,00 лв. без ДДС, на база 5,50 лв. на кв. м. без ДДС;
	4. **За Обект със самостоятелно обособен вход, състоящ се от помещения с обща площ от 92,44 кв. м., с предназначение – за складове и обслужващи площи** – 171,00 лв. без ДДС, на база 1,85 лв. на кв. м. без ДДС;
	5. **За помещение – стая 401, с площ от 39,13 кв. м., с предназначение – за офис на фирми**– 180,00 лв. без ДДС, на база 4,60 лв. на кв. м. без ДДС;

**Изисквания към кандидатите:** да нямат задължения към „Информационно обслужване“ АД и клоновете му, към Общината по регистрация и към НАП.

**Изисквани документи за участие:**

* предложение (по образец);
* декларация за липса на задължения към „Информационно обслужване“ АД и клоновете му, към Общината по регистрация и към НАП и относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни (по образец).

**Получаване на документация за участие:** до 12:00 ч. на 25.11.2019 г. в сградата на „Информационно обслужване“ АД – клон Смолян, на адрес: гр. Смолян, бул. „България“ № 9, стая 302, като документацията може да бъде изтеглена от официалния сайт „Информационно обслужване“ АД - www.is-bg.net.

**Подаване на предложенията:** до 15:00 часа на 25.11.2019 г. като предложения ще се подават в сградата на „Информационно обслужване“ АД – клон Смолян, на адрес: гр. Смолян, бул. „България“ № 9, стая 302.

**Извършване на оглед** - по заявка на телефон 0301 88726. Срок за извършване на оглед – всеки работен ден от 09:00 до 17:00 часа, до 12:00 часа на 25.11.2019 г.

**Отваряне на предложенията** – 16:00 часа на 25.11.2019 г., в сградата на „Информационно обслужване“ АД - клон Смолян, на адрес: гр. Смолян, бул. „България“ № 9, стая 302.

**Критерий за оценка на предложенията** – „най-висока предложена цена“.

Преди сключване на договор за наем, избраният за наемател кандидат представя удостоверения за липса на задължения, издадени от НАП и от Общината по регистрация, не по-рано от един месец преди датата на подаване на предложението.

Договорът се сключва в писмена форма с нотариална заверка на подписите, съгласно приложения в документацията образец, като разходите са за сметка на наемателя.